Document ID: 32009R0150

32009R0150
L 050/19
SLUŽBENI LIST EUROPSKE UNIJE
UREDBA KOMISIJE (EZ) br. 150/2009
od 20. veljače 2009.
o izmjeni Uredbe (EZ) br. 619/2008 o raspisivanju stalnog poziva na podnošenje ponuda za izvozne subvencije za određene mliječne proizvode
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 161. stavak 3., članak 164. stavak 2. točku (b) i članak 170., u vezi s njezinim člankom 4.,
budući da:
(1)
Uredbom Komisije (EZ) br. 619/2008 (2) utvrđuju se pravila natječajnog postupka za dodjelu izvoznih subvencija za prirodni maslac u blokovima koji spada pod oznaku ex ex 0405 10 19 9700, maslo u posudama koje spada pod oznaku ex ex 0405 90 10 9000 i obrano mlijeko u prahu koje spada pod oznaku ex ex 04 0210 19 9000.
(2)
Za utvrđivanje izvoznih subvencija za te mliječne proizvode otvoren je stalni poziva na podnošenje ponuda. U skladu s člankom 4. stavkom 2. Uredbe (EZ) br. 619/2008 natječajni postupak provodi se jednom mjesečno. Radi boljeg odgovora na slabljenje tržišta mliječnih proizvoda, natječajne postupke za utvrđivanje izvoznih subvencija treba organizirati dvaput mjesečno.
(3)
Uredbu (EZ) br. 619/2008 treba stoga na odgovarajući način izmijeniti.
(4)
Zbog potrebe za hitnim donošenjem učinkovitih mjera za potporu tržištu, ova Uredba treba stupiti na snagu dan nakon objave.
(5)
Mjere predviđene ovom Uredbom u skladu su s mišljenjem Upravljačkog odbora za zajedničku organizaciju poljoprivrednih tržišta,
DONIJELA JE OVU UREDBU:
Članak 1.
Članak 4. stavak 2. Uredbe (EZ) br. 619/2008 izmjenjuje se kako slijedi:
1.
Uvodni tekst u prvom podstavku zamjenjuje se sljedećim:
„Svako natječajno razdoblje započinje u 13,00 sati (po bruxelleskom vremenu) u utorak koji prethodi zadnjem danu natječaja iz trećeg podstavka, uz sljedeće izuzetke:”
2.
U trećem podstavku uvodni tekst zamjenjuje se sljedećim:
„Svako natječajno razdoblje završava u 13:00 sati (po bruxelleskom vremenu) prvog i trećeg utorka u mjesecu, uz sljedeće izuzetke:”
Članak 2.
Ova Uredba stupa na snagu dan od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 20. veljače 2009.

Labels: 3
17